Fredrik Persson kom til AaB Ishockey midt i sidste sæson og gjorde især i slutningen af sæsonen en god figur på holdet, hvor det blandt andet blev til to scoringer i slutspillet mod Herning Blue Fox. AaB ishockeys manager Karsten Arvidsen er glad for forlængelsen. - Fredrik har holdt et højt bundniveau og er en lidt atypisk svensk back. Han viste rigtigt gode takter i sidste sæson, er stærk i det defensive spil, god i pasningsspillet, og en rigtig hardhitter i nærkampsspillet. Fredrik er en vellidt spiller på holdet, der altid giver sig fuldt ud i kampene, siger han. Den nye kontrakt udløber 30. juni næste år.

Opsummering:
AaB Ishockey har forlænget kontrakten med den 27-årige svenske back Fredrik Persson med et år.